Louis Jourdan

**Louis Robert Gendre**, nado en Marsella o 19 de xuño de 1921 e finado en Beverly Hills (California) o 14 de febreiro de 2015, foi un actor de cinema e televisión francés, coñecido como **Louis Jourdan**.

## Traxectoria 
### Primeiros anos 
Jourdan en Marsella, Francia, en 1921, un dos tres fillos de Henry Gendre, propietario dun hotel, e Yvonne Jourdan. Foi educado en Francia, Turquía e Gran Bretaña e estudou interpretación na École Dramatique. Mentres estudaba, comezou a actuar no teatro profesional, onde chamou a atención do director Marc Allégret, que o contratou para traballar como axudante de cámara en *Entrée des Artistes*.

Allégret lanzou a Jourdan no que ía ser o seu primeiro filme, *Le Corsaire* en 1939 xunto a Charles Boyer. A rodaxe foi interrompida pola segunda guerra mundial e nunca se retomou. 

### Segunda guerra mundial 
Jourdan era demasiado novo para servir no exército e foi contratado por Julien Duvivier xunto co seu irmán Pierre para aparecer en *Untel père et fils* en Roma. Foi interrompido pola declaración de guerra entre Francia e Italia; regresou a Francia e pasou un ano nun equipo de traballo.

Jourdan recibiu a orde de facer filmes de propaganda alemá que rexeitou facer e fuxiu para unirse á súa familia na Francia libre. Alí comezou a rodar filme, dez en dous anos. O seu pai foi arrestado pola Gestapo; meses despois escapou e uniuse á resistencia francesa xunto coa súa esposa e os seus tres fillos. Jourdan foi visto nun filme francés por un cazatalentos de David O. Selznick, que ofreceu ao actor un contrato de traballo. O seu primeiro filme estadounidense foi *The Paradine Case*, un drama dirixido por Alfred Hitchcock e protagonizado por Gregory Peck e Alida Valli. En Hollywood, fixo amizade con varias estrelas que compartían o seu amor polo xogo do cróquet. Jourdan discutiu a miúdo con Selznick, que o suspendeu varias veces por rexeitar os papeis.

En 1948 protagonizou, xunto con Joan Fontaine, o filme de Max Ophüls *Carta dunha descoñecida*. Despois de aparecer en *Three Coins in the Fountain* (1954), Jourdan debutou en Broadway no papel principal do drama de *Billy Rose The Immoralist*. Regresou á Great White Way por pouco tempo en 1955 e ese mesmo ano debutou na televisión estadounidense interpretando o inspector Beaumont na serie *Paris Precinct*. En 1956, apareceu no filme *The Swan* xunto con Grace Kelly e Alec Guinness, interpretando o papel do doutor Nicholas Agi.

Durante a década de 1950, Jourdan actuou en varios filmes importantes, asumindo o papel masculino principal en *The Bride Is Too Much Beautiful* (1956) con Brigitte Bardot como actriz principal. Non obstante, é probablemente máis recordado como o protagonista, xunto con Leslie Caron e Maurice Chevalier, na versión cinematográfica da novela curta de Colette, *Gigi* (1958). O filme gañou nove Óscar, incluído o de mellor filme. Jourdan coprotagonizou con Frank Sinatra e Shirley MacLaine o musical *Can-Can* (1960) .7

Nos anos posteriores, Jourdan tamén apareceu na televisión, incluíndo *Count Dracula* en 1977 para a BBC e o episodio de *Columbo* "Murder Under Glass" de 1978. Máis tarde interpretou a Anton Arcane no filme *Swamp Thing* (1982) e na súa secuela *The Return of Swamp Thing* (1989). En 1983, Jourdan interpretou ao villano Kamal Khan no filme de James Bond *007: Octopussy*. Interpretou o barón Pierre de Coubertin en *The First Olympics: Athens 1896*, unha serie de televisión de 1984 sobre os Xogos Olímpicos de Atenas de 1896. 

### Pasamento 
Jourdan morreu na súa casa de Beverly Hills o 14 de febreiro de 2015 aos 93 anos.

## Vida persoal 
O 11 de marzo de 1946, Jourdan casou con Berthe Frédérique (alcumada "Quique"), con quen tivo o 6 de outubro de 1951 o seu único fillo, Louis Henry Jourdan, que morreu por unha sobredose de drogas o 12 de maio de 1981 e foi enterrado no cemiterio Westwood Village Memorial Park, dos Ánxeles.

Jourdan ten dúas estrelas no Paseo da Fama de Hollywood no 6153 e no 6445 Hollywood Boulevard.

## Filmografía 
## Notas 
## Véxase tamén 
### Bibliografía 
*
*
*
*